_:n58d9f1bd11174f64ab517a909cab7101xb0
<http://schema.org/articleBody>
"Liderul PSD Marcel Ciolacu a declarat, joi, că în opinia sa România nu va intra într-o zonă de stabilitate cu un guvern minoritar şi nu a dorit să comenteze informaţiile neoficiale privind o posibilă desemnare a lui Nicolae Ciucă ca premier, din partea PNL şi nici dacă PSD ar susţine un astfel de Guvern.\r\n\r\n”Urmează să avem o şedinţă de Birou Permanent Naţional”, a spus Marcel Ciolacu, la sosirea la sediul partidului, el precizând că PSD va veni cu o propunere clară după decizia conducerii şi după consultări.\r\n\r\nÎntrebat dacă PSD nu va susţine un guvern minoritar, Ciolacu a spus: ”Haideţi să vedem cum se aşează lucrurile şi să luăm în considerare perioada din acest moment”.\r\n\r\nEl a fost întrebat şi despre varianta Nicolae Ciucă ca şi propunere de premier din partea PNL. ”Nu îmi cereţi să comentez după informaţii”, a arătat el.\r\n\r\nCiolacu a precizat că părarea sa este că ”România nu intră într-o zonă de stabilitate cu un guvern minoritar, cu ce avem de-a face”.\r\n\r\nŞtiţi că într-o zi, în România au fost mai multe decese decît în toată UE”, a mai spus el.\r\n\r\nSocial-democraţii se reunesc, joi dimineaţa, în şedinţa Biroului Permanent Naţional, înainte de consultările convocate de preşedintele Klaus Iohannis pentru desemnarea unui nou candidat de prim-ministru.\r\n\r\nŞedinţa BPN al PSD este programată la ora 9,30.\r\n\r\nPreşedintele PSD, Marcel Ciolacu, a evitat, miercuri, să spună dacă social-democraţii vor face o propunere pentru funcţia de prim-ministru, după ce Cabinetul Cioloş nu a primit votul de învestitură în Parlament.\r\n\r\n\"Criza politică ştim de cine a fost declanşată. Cred că preşedintele o să ne cheme la consultări. Eu am făcut astăzi un apel la responsabilitate şi vom vedea în ce direcţie duc aceste lucruri. Repet: criza sanitară - ar trebui să lăsăm specialiştii şi noi, oamenii politici, să dăm din ce în ce mai puţine declaraţii. (...) Noi spunem acest lucru de un an şi jumătate: oamenii politici să nu se mai bage peste specialişti, fiindcă lumea nu va mai înţelege nimic\", a spus Ciolacu.\r\n\r\nÎntrebat dacă la consultările de la Cotroceni PSD va merge cu o propunere de premier, Marcel Ciolacu a evitat să dea un răspuns.\r\n\r\n\"În primul rând mergem, să fim invitaţi. Cum vom merge, vom decide la partid\", a mai spus el.\r\n\r\nReprezentanţii PSD sunt aşteptaţi la consultările de la Cotroceni la ora 11,30."
<https://ziare.com/pdl/alegeri-pdl/motiunea-reformistilor-pdl-ce-contine-si-cu-cine-se-aliaza-1173961>